stanford-oval/wikipedia huggingface dataset:
אלן רובר
סקירה כללית

רובר טיפס על 85 מבנים ענקיים ברחבי העולם, כולל רבים מהמבנים הגבוהים ביותר בעולם, כאשר על רובם הוא טיפס רק בעזרת ידיו החשופות ונעלי טיפוס.
כנער צעיר החל רובר לטפס על הרים בקרבת ביתו. את הקריירה שלו התחיל כאשר בגיל 12 הוא איבד את המפתחות לדירת הוריו שבקומה השמינית וננעל מבחוץ. במקום לחכות לשובם, הוא טיפס על קיר הבניין מבחוץ.
בשנת 1982 נפגע רובר בשתי תאונות, הראשונה בינואר והשנייה בספטמבר. בשתיהן הוא נפל מגובה 15 מטר. הוא סבל משברים רבים ומאז הוא סובל מורטיגו קבוע. הרופאים קבעו לו 60 אחוזי נכות ואי יכולת לטפס עוד, אך התחזית התבדתה וכחצי שנה בלבד לאחר מכן חזר לטפס ומאז התמיד בנטילת אתגרים גדולים יותר ויותר. לפני שפנה לטיפוס על גורדי שחקים הוא שיפר את מיומנויות הטיפוס שלו על צוקים באלפים הצרפתיים.
אסטרטגיה

מכיוון שהוא יודע שהרשויות לא יתנו לו רשות לנטילת סיכונים שכזו, רובר מופיע בדרך כלל, עם שחר, באתר גורד השחקים שבו בחר לטפס. מעלליו מושכים סקרנים רבים שנעצרים כדי לצפות בו מטפס. כתוצאה מכך, רובר נעצר פעמים רבות, במדינות שונות, על ידי גורמי אכיפת החוק שמחכים לו בדרך כלל בסוף הטיפוס שלו. המעצרים וההליכים המשפטיים נגדו הם בדרך כלל מקוצרים והוא תמיד משתחרר בסופם.
השילוב בין יכולותיו הפיזיות של רובר ומומחיותו בטכניקות הטיפוס מאפשר לו לטפס באמצעות בליטות קטנות בקירות המבנה ובחלונות (כגון אדני החלונות ומסגרות). במהלך קריירת הטיפוס שלו, הוא התרגל כל כך לדחיקת אצבעותיו לתוך סדקים בקירות ולהיתלות עליהם עד שלמעשה הוא לא מסוגל ליישר את אצבעותיו לחלוטין. רבים מהטיפוסים שלו לא מאפשרים לו לנוח ויכולים להימשך למעלה משעה. לעיתים הוא נושא איתו שקית קטנה של אבקת גיר טיפוס המשמשת מטפסים כדי לספוג זיעה.
קריירה

הקריירה של רובר בטיפוס עירוני מתאפיינת ברשימה המתרחבת והולכת של ציוני דרך מפורסמים הכוללים את מגדל אייפל, בית האופרה של סידני ומגדל מונפרנאס בפריז, כמו גם הגבוהים שבגורדי השחקים בעולם כמו בניין אמפייר סטייט. בשנות ה-90, כשמעלליו הביאו לו חשיפה תקשורתית נרחבת, החלו ספקולציות האם הוא ינסה או לא לטפס על הבניין הגבוה ביותר בעולם באותה תקופה: מגדלי פטרונס שבקואלה לומפור, מלזיה. למרות שרשויות מלזיה צפו שהוא ינסה לעשות זאת, הם עדיין נדהמו כאשר יום אחד בשנת 1997 הוא הופיע פתאום מספר קומות למעלה בצד אחד המגדלים. הוא נעצר בסופו של דבר בקומה ה-60, 28 קומות לפני ראש המגדל.
כשטיפס על מגדל סירס, בשיקגו, אילינוי, בשנת 1999, הוא נתקל בתנאי הטיפוס המאתגרים ביותר בקריירה שלו. קרוב לקצה הבניין בן 108 הקומות, ערפל סמיך כיסה את קיר הזכוכית והמתכת של 20 הקומות האחרונות בלחות, מה שהפך אותו לחלקלק ומסוכן. למרות שהטיפוס הפך לאיטי, מייסר, ומאמץ במיוחד, גבר רובר על הקשיים והשלים את הטיפוס.
ראו גם

פעלולן
בטיפוס על בנין טורה אגבר בברצלונה
אישטוואן גרגיי

אישטוואן גרגיי (בהונגרית: Gergely István;‏ נולד ב-20 באוגוסט 1976, דונאיסקה סטרדה) הוא שחקן כדורמים ואלוף אולימפי הונגרי.
ביוגרפיה

אישטוואן גרגיי נולד בסלובקיה, בן המיעוט ההונגרי, שם זכה במדליית ארד בגביע העולם לנוער ב-1994 וגם שיחק בנבחרת הבוגרת. מ-1993 עד 2002 שיחק ב-130 משחקים בנבחרת סלובקיה. הוא היה שמיני ב-1997 ותשיעי ב-1999 באליפות אירופה. סיים במקום ה-12 באולימפיאדת סידני (2000) ובמקום ה-11 באליפות העולם ב-2001. הוא הצטרף לאגודת הספורט הונווד בבודפשט לאחר שירות בלגיון האיטלקי ולאחר מכן בלגיון הספרדי. אז עלתה התאזרחותו עלתה יותר ברצינות. הוא הפך לאזרח הונגרי ב-2003. בצבעי הונגריה, הוא זכה במדליות זהב באולימפיאדת אתונה 2004 ואולימפיאדת בייג'ינג 2008. הוא היה חבר בנבחרת שזכתה באליפות העולם ב-2003 ובמדליית הכסף של גביע העולם ב-2005. ב-2003 ו-2004 זכה עם הנבחרת בליגה העולמית. בין 2003 לבין 2006 זכה עם נבחרתו ארבע פעמים באליפות הונגריה, ב-2007 היה שני, ב-2008 וב-2009 הצליח לעמוד על המדרגה השלישית. באפריל 2014 הודיע כי יסיים את קריירת המשחק שלו בתום העונה. בקיץ 2017, כחבר בנבחרת המילניום, שהייתה מורכבת ברובה מאלופים אולימפיים מסידני, הוא זכה בתואר אליפות העולם למאסטרים בקבוצת הגיל 40+.
ביוגרפיה > השכלה

ההשכלה הגבוהה ביותר שלו היא מנהל ספורט MSC בהכשרה המשותפת של הפקולטה לחינוך גופני ומדעי הספורט של אוניברסיטת זמלווייס והפקולטה לכלכלה של אוניברסיטת קורווינוס בבודפשט. כיום הוא סטודנט לדוקטורט (PhD) באוניברסיטת זמלווייס.
ביוגרפיה > כמנהל ספורט

בדצמבר 2012 הוא הגיש מועמדות לתפקיד נשיא איגוד הכדורמים ההונגרי, אך הפסיד לדנש קמני. במקביל, הפך לחבר הנשיאות של אגודת כדור המים ההונגרית במשך ארבע שנים. בינואר 2013 הפך למאמן השוערים של נבחרת הונגריה לצד קפטן הנבחרת טיבור בנדק. בדצמבר 2016, כשטיבור בנדק התפטר, הוא הודיע כי יעזוב גם הוא את ספסל הנבחרת. בינואר 2017 הוא נבחר לנשיא בפועל של התאחדות הונווד.
ביוגרפיה > משפחתו

גרגיי נשוי, אשתו היא סילביה קובאץ'. בנם: לבנטה (2017). יש לו בת, מלינדה, ובן, מארטון, מנישואיו הקודמים.
פרסים והוקרה

צלב הקצין של מסדר ההצטיינות של הרפובליקה של הונגריה (2004)
השחקן הטוב ביותר בפלייאוף אליפות הונגריה (2005)
צלב אמצעי של מסדר ההצטיינות של הרפובליקה של הונגריה (2008)
להגנה לאומית (דרג 1) (2008)
אזרחות כבוד של קומארום (2016)
לקריאה נוספת

Csurka, Gergely (2004). Az igazi Dream Team. Budapest: Aréna 2000.
הערות שוליים

↑  Aranyossy Áron (2017-08-16). "Masters vb: gálázva nyert a Millenniumi válogatott". 24.hu. נבדק ב-2017-08-07.
↑  "Kemény Dénes az új elnök!" (בהונגרית). nemzetisport.hu. 2012-12-16.
↑  "Kemény az elnök, pályázat a férfi kapitányi posztra" (בהונגרית). vlv.hu. 2012-12-16.
↑  "Benedek aláírt, majd keretet hirdetett". nepszava.hu. 2013-01-17. אורכב מ-המקור ב-2013-01-19.
↑  Budapesti Honvéd Sportegyesület
↑  Markovics János (2012-02-08). "Hétvégi tábor Gergely István olimpiai bajnokkal". seishin.mindenkilapja.hu. אורכב מ-המקור ב-2017-08-17. נבדק ב-2017-08-16.
↑  Szalai Erika (2016-12-30). "Gergely István: „Soha nem fogom elfelejteni, hogy honnan származom"". felvidek.ma. נבדק ב-2017-08-16.
אלפרד נורת' וייטהד

| --- | --- |

 לידה:  15 בפברואר 1861 רמסגייט, הממלכה המאוחדת 
 פטירה:  30 בדצמבר 1947 (בגיל 86) קיימברידג', ארצות הברית 
 מקום קבורה:  Trinity College Chapel 
 מקום לימודים:  טריניטי קולג', בית הספר שרבורן, אוניברסיטת קיימברידג' 
 מנחה לדוקטורט:  אדוארד רות' 
 מוסדות:  אוניברסיטת הרווארד  יוניברסיטי קולג' לונדון  אימפריאל קולג' 
 מונחה לדוקטורט:  ארתור אדינגטון, ברטראנד ראסל, פול וייס, Lewis Samuel Feuer, וילארד ואן אורמאן קוויין, לואיס ס' פויר, ג'ון מיינרד קיינס, William Tuthill Parry 
 זרם:  פילוסופיה תהליכית (אנ')
 תחומי עניין:  מטאפיזיקה, מתמטיקה
 עיסוק:  פילוסוף, תאולוג, סופר, פיזיקאי, מתמטיקאי, לוגיקאי 
 הושפע מ:  אפלטון, עמנואל קאנט, אנרי ברגסון
 השפיע על:  ברטראנד ראסל, וילארד קוויין, פילוסופיה אנליטית
 מדינה:  הממלכה המאוחדת 
 יצירות ידועות:  פרינקיפיה מתמטיקה, Process and Reality 
 פרסים והוקרה:  עמית החברה המלכותית (1903) הרצאת ג'יימס סקוט (1922) מדליית באטלר (1930) מסדר ההצטיינות (1945) מדליית סילבסטר (1925) עמית האקדמיה הבריטית 
 בן או בת זוג:  Evelyn Ada Maud Rice Willoughby-Wade 
 צאצאים:  Thomas North Whitehead 
 חתימה:   
 
אלפרד נורת' וייטהד (באנגלית: Alfred North Whitehead; בנולד ב־‏15 בפברואר 1861, ברמסגייט, קנט, בריטניה ונפטר ב־30 בדצמבר 1947, קיימברידג', ארצות הברית) היה פילוסוף, פיזיקאי ומתמטיקאי בריטי, שעסק בלוגיקה, מתמטיקה, פילוסופיה של המדע, פילוסופיה חינוכית ומטאפיזיקה.
ספרו "פרינקיפיה מתמטיקה", אותו כתב עם תלמידו ברטראנד ראסל, נחשב לאחד החיבורים החשובים ביותר בתחום הלוגיקה המתמטית במאה העשרים. בהמשך חייו פנה לעיסוק בפילוסופיה של המדע ובמטאפיזיקה. בספרו ״מציאות ותהליך״ פיתח גישה פילוסופית הרואה את המציאות כתהליך של התהוות מתמדת, על פני התפיסה הרווחת של מציאות קבועה המורכבת מאובייקטים נפרדים. וויטהד מצוטט רבות באמירתו המפורסמת "הפילוסופיה האירופאית היא סדרה של הערות שוליים למשנתו של אפלטון".
קריירה אקדמית

רוב עבודתו של וייטהד במתמטיקה נעשתה כאשר היה בטריניטי קולג' באוניברסיטת קיימברידג' (בריטניה) מ־1884 עד 1910. בשלב הבא בקריירה שלו עסק בפילוסופיה של המדע ושל החינוך כאשר התגורר בלונדון מ־1910 עד 1924. בשנת 1924 עבר לאוניברסיטת הרווארד, תקופה הנחשבת לשלב האחרון בקריירה שלו, ובמהלכה ייסד וייטהד את הפילוסופיה התהליכית. בשנת 1927 הוא הוזמן להרצות באוניברסיטת אדינבורו. הרצאות אלו הובילו לכתיבת ספרו החשוב, "תהליך ומציאות".
פילוסופיה תהליכית

משנתו הפילוסופית שנוסחה בספרו "תהליך ומציאות", נקראה פילוסופיה תהליכית. זו פותחה אחר כך לתאולוגיה תהליכית על ידי תאולוגים–פילוסופים כמו צ'ארלס הארטשורן, ג'ון קוב, ודייוויד ריי גריפין.[דרוש מקור] תאולוגיה תהליכית היא שיטה להבנת אלהים והיקום. וייטהד דוחה את הדואליזם של רוח וחומר. בעיני וייטהד ליבת הדת היא אינדיבידואלית. הוא אמנם הכיר בתלותו של היחיד בחברה לה הוא שייך, אך טען כי האדם חש קודם כל את חייו פנימה, לפני שאלה מוחצנים ביחס האדם אל אחרים. קביעתו המפורסמת ביותר בנושא הדת היא ש"הדת היא מה שהיחיד עושה ביחידותו... ואם לעולם אינך ביחידותך, לעולם אינך דתי". את הדת תפס כמערכת של אמיתות כלליות המעצבות את אופיו של היחיד. וייטהד הקפיד לציין כי הגם שהשפעתה השכיחה של הדת היא טובה, אין היא בהכרח טובה תמיד. כלומר, מי שמכחיש כי הדת עלולה לגרור אלימות קנאית כנגד דתות יריבות, שוגה ב"אשליה מסוכנת". אך למרות שהדת נולדת ביחידיותו של הפרט, היא בהכרח מתרחבת גם אל המישור החברתי. בהתאם למשנתו התהליכית, לפיה יחסים ותהליכים בין עצמים הם תופעה מהותית, גם הדת מצביעה על ערכו של העולם החוץ־סובייקטיבי, קרי – חברה או קהילה – הנוצרת ומתעצבת מהיחסים הבין־אישיים בין היחידים המרכיבים אותה. במילים אחרות, היקום הוא מכלול של יחסים בין כל פרט בתוכו אל כלל הפרטים האחרים. משמעות וערך אינם קיימים עבור היחיד בבדידותו, אלא דווקא בהקשרה של החברה והכלל. לכן דתיות היא נאמנות לעולם החיצוני, רוח היחיד נכנעת לדרישות החיצוניות לה, ומעצבת את עצמה בהתאם. את הדת תיאר וייטהד כניסיונו וכמיהתו של האדם להטמיע ברגשותיו הסובייקטיביים את הנצחי האובייקטיבי המופשט. את הכמיהה האינדיבידואלית מתרגמת הדת לתוך הקשרה של מערכת אובייקטיבית של כללים ואמונות על העולם, ובכך מסייעת לבני אדם למצוא משמעות וערך לחייהם. בעיני וייטהד, מגשרת הדת בין אמיתות הפילוסופיה, לבין רגשותיהם הסובייקטיבים של בני אדם במסגרתה של חברה נתונה. לדידו תפקידה של הדת הוא להפוך את האמיתות הפילוסופיות לרכיב מעשי יישומי בעל ביטוי בחיי היומיום של המאמינים מן השורה.
פיזיקה

עבודתו החשובה ביותר בתחום הפיזיקה הייתה תאוריה של כבידה שהתחרתה עם זו של איינשטיין במשך עשורים רבים.[דרוש מקור] התאוריה של וייטהד זכתה לתשומת לב פחותה מזו של איינשטיין, והופרכה בשנת 1972 באמצעות השוואה בין הערכים הנצפים והחזויים של קבוע הכבידה,  \,G. [דרוש מקור]
מחשבה פוליטית

בקווים כלליים, דעותיו הפוליטיות של וייטהד היו ליברטריאניות. ביטוי תמציתי להן נמצא במשפט שכתב: "כיום, המגע בין יחידים וקבוצות מתבצע באחת משתי צורות: כוח או שכנוע. סחר הוא הדוגמה המשמעותית ביותר לשכנוע. מלחמה, עבדות וכפייה ממשלתית הם דוגמאות של כוח".[דרוש מקור]
כתביו

A Treatise on Universal Algebra. Cambridge: Cambridge University Press, 1898
The Axioms of Descriptive Geometry. Cambridge: Cambridge University Press, 1907
with Bertrand Russell. Principia Mathematica, Volume I. Cambridge: Cambridge University Press, 1910
An Introduction to Mathematics. Cambridge: Cambridge University Press, 1911
with Bertrand Russell. Principia Mathematica, Volume II. Cambridge: Cambridge University Press, 1912
with Bertrand Russell. Principia Mathematica, Volume III. Cambridge: Cambridge University Press, 1913
The Organization of Thought Educational and Scientific. London: Williams & Norgate, 1917
An Enquiry Concerning the Principles of Natural Knowledge. Cambridge: Cambridge University Press, 1919
The Concept of Nature. Cambridge: Cambridge University Press, 1920
The Principle of Relativity with Applications to Physical Science. Cambridge: Cambridge University Press, 1922
Science and the Modern World. New York: Macmillan Company, 1925
Religion in the Making. New York: Macmillan Company, 1926
Symbolism, Its Meaning and Effect. New York: Macmillan Co., 1927
Process and Reality: An Essay in Cosmology. New York: Macmillan Company, 1929
The Aims of Education and Other Essays. New York: Macmillan Company, 1929
The Function of Reason. Princeton: Princeton University Press, 1929
Adventures of Ideas. New York: Macmillan Company, 1933
Nature and Life. Chicago: University of Chicago Press, 1934
Modes of Thought. New York: MacMillan Company, 1938
Essays in Science and Philosophy. London: Philosophical Library, 1947
כתביו > בעברית

א.נ.וייטהד, מטרות החינוך ומאמרים אחרים בשאלות החינוך, בית הספר לחינוך של האוניברסיטה העברית, 1958
א.נ.וייטהד, גלגולן של דעות, מוסד ביאליק, 1962
הערות שוליים

↑  Janusz A. Polanowski, Donald W. Sherburne, Whitehead's Philosophy: Points of Connection, USA: State university of New York Press, 2004, עמ' 83
↑  Adventures of Ideas p. 105, 1933 edition; p. 83, 1967 ed
| --- | --- |
בקרת זהויות :  NLI: 987007269811405171  PLWABN: 9810598534305606  BIBSYS: 90057142  BNC: 000044747  BNE: XX877886  BnF: cb12176147f (data)  CANTIC: a10178508  CiNii: DA00231499  GND: 118632175  ICCU: RAVV037966  ISNI: 0000 0001 2277 0020  LCCN: n79058622  LNB: 000040038  MGP: 78732  NDL: 00460792  NKC: jn19990009098  NLA: 35604942  NLG: 86470  NLK: KAC199629893  NSK: 000217773  NTA: 068352824  RERO: 02-A000176377  SELIBR: 248665  SNAC: w6z3212m  SUDOC: 030321778  Trove: 1011929  VcBA: 495/81950  VIAF: 17265242   WorldCat (עם VIAF): 17265242
אותות מחלקת המדינה של ארצות הברית

אותות מחלקת המדינה של ארצות הברית הם עיטורים אזרחיים עבור שירות יוצא דופן, הקרבה או גבורה שמעניקה מחלקת המדינה של ארצות הברית. פרסי משרד החוץ מחולקים לארבע קטגוריות עיקריות: פרסי כבוד, פרסי הישגים, פרסי שירות ופרסי הוקרה. בנוסף, קיימים פרסים שאינם מוענקים עוד, אך תעודות, סרטים או מדליות עבורם עשויים להופיע מעת לעת.
הקריטריונים לקבלת הפרסים מוגדרים ב-3 FAM 4820 – המדריך לענייני חוץ, סעיף 3 FAM 4800 העוסק בתוכנית הפרסים של המשרד.
המדריך לענייני חוץ מגדיר את מטרת פרסי הכבוד של משרד החוץ כהענקת הכרה לאדם או קבוצה שתרמו תרומה משמעותית. לפי המדריך, "פרסי הכבוד משתנים בהיקפם ובחשיבותם. יש לבחון בקפידה את ההשפעה של המעשה שהוביל למועמדות ולהתחשב בשאלה אם המעשה תורם לאזור, לסוכנות או לממשל הפדרלי בכללותו." עם אישור המועמדות, רשאים חברי הצבא האמריקאי לענוד את המדליה והסרט בסדר העדיפויות המתאים כעיטור אישי לא צבאי.
כפי שמפורט במספר רב של דיווחים דיפלומטיים, פרסי ההישגים מוענקים עבור שירות ספציפי במהלך השנה האחרונה בתחומים או קטגוריות עבודה מסוימות. רוב הפרסים כוללים תעודה, חתומה על ידי מזכיר המדינה, ומענק כספי. כדי להעניק פרסים בקטגוריות מסוימות, נדרשת כמות מינימלית של מועמדויות תקפות; אם אין מספיק מועמדויות או שהן אינן עומדות בסף הנדרש, לא יוענק פרס באותה שנה.
פרסי כבוד

פרסי כבוד נועדו להעניק הכרה לאדם או קבוצה שתרמו תרומה משמעותית למשימת המשרד. פרסים אלו משתנים בהיקפם ובחשיבותם, כאשר השפעת המעשה או הפעולה שהובילו למועמדות נבחנת בקפידה. במסגרת הבחינה, נלקחת בחשבון השאלה האם המעשה המוכר תורם לתחנה או למשרד, לאזור, למשרד החוץ או לממשל הפדרלי כולו.
פרסי כבוד > פרס השירות המצטיין של המזכיר

פרס השירות המצטיין של המזכיר מוענק לפי שיקול דעתו של מזכיר המדינה, כהכרה בהנהגה יוצאת דופן, במקצועיות גבוהה ובהישגים משמעותיים לאורך תקופה ממושכת בתחום יחסי החוץ. הישגים אלו חייבים להיות בעלי משמעות לאומית או בינלאומית חשובה, ולהוות תרומה מהותית לקידום האינטרסים הלאומיים של ארצות הברית.
פרס המזכיר מוענק לעובדי המדינה, עובדי הסוכנות האמריקנית לפיתוח בין-לאומי, ולמאבטחים של חיל הנחתים המוצבים במתקנים דיפלומטיים וקונסולריים, כהכרה בהקרבת בריאותם או חייהם במהלך ביצוע תפקידם הרשמי. פרס זה עשוי להינתן לחברי קהילות יחסי החוץ שנלקחו כבני ערובה או נחטפו בזמן שירותם מעבר לים במסגרת תפקידם הרשמי.
המועמדויות לפרס המזכיר מוגשות דרך ערוצים פיקודיים לוועדת הפרסים המשותפת של המדינה לבחינה ולהמלצה לראש המשלחת. מועמדויות מאושרות מועברות דרך ועדת הפרסים האזורית המתאימה לוועדת הפרסים של המשרד להחלטה סופית. מועמדויות שהוגשו בוושינגטון מועברות דרך ועדת הפרסים האזורית המתאימה לוועדת הפרסים של המשרד להחלטה סופית.
פרסי כבוד > פרס הגבורה

פרס הגבורה מוענק כהכרה במעשי אומץ או בביצוע יוצא דופן בתנאים קשים או מסוכנים במיוחד, בין אם במהלך ביצוע תפקיד רשמי ובין אם לא.
הפרס עשוי להינתן עבור:
א. ביצוע מעולה ומתמשך תחת איום של תקיפה פיזית או הטרדה;
ב. מעשה אישי של אומץ או ביצוע יוצא דופן בסיכון לביטחונו האישי.
הפרס כולל מדליית כסף ותעודה חתומה על ידי מזכיר המדינה.
המועמדויות לפרס הגבורה מוגשות דרך ערוצים פיקודיים לוועדת הפרסים המשותפת של המדינה לבחינה ולהמלצה לראש המשלחת. מועמדויות מאושרות מועברות דרך ועדת הפרסים האזורית המתאימה לוועדת הפרסים של המשרד להחלטה סופית. מועמדויות שהוגשו בוושינגטון מועברות דרך ועדת הפרסים האזורית המתאימה לוועדת הפרסים של המשרד להחלטה סופית.
בשל טבע עבודתם והסביבה המסוכנת שבה הם פועלים לעיתים קרובות, סוכנים מיוחדים של שירות הביטחון הדיפלומטי קיבלו את הפרס הזה במקרים רבים.
פרסי כבוד > כוכב שירות החוץ על שם תומאס ג'פרסון

כוכב שירות החוץ על שם תומאס ג'פרסון מוענק לאנשים אשר במהלך נסיעה או שירות מחוץ למדינה במסגרת תפקידם הרשמי נהרגים, חולים במחלה קשה או נפצעים באופן שמוביל למוות, נכות קבועה או חוסר יכולת תפקודית תמידית. פרס זה דומה במידה מסוימת לעיטור לב הארגמן של הצבא, אם כי הוא מוענק כמעט תמיד לאחר מוות, בשל הדרישות המחמירות לקבלתו.
א. כוכב שירות החוץ על שם תומאס ג'פרסון מכיר באנשים שנהרגו או שנפגעו בצורה חמורה במהלך נסיעה או שירות מחוץ למדינה במסגרת תפקידם הרשמי, וכתוצאה מכך מתו, נותרו עם נכות קבועה או חוסר יכולת תפקודית תמידית.
ב. הפרס כולל מדליית כוכב שירות החוץ ותעודה החתומה על ידי הנשיא והמזכיר.
ג. פרסים המוענקים לאחר מוות יימסרו לבן המשפחה בעל הקרוב ביותר.
פרסי כבוד > פרס הכבוד הנכבד

פרס הכבוד הנכבד מוענק לאנשים או קבוצות שהעניקו:
שירות יוצא דופן לסוכנויות או לממשלת ארצות הברית שהוביל להישגים בעלי משמעות לאומית או בינלאומית;
שירות יוצא דופן או הנהגה יוצאת דופן בניהול תוכנית אחת או יותר של הסוכנות, שהובילו להצלחה משמעותית במשימה, או להישג חשוב בנסיבות מיוחדות או במצבי חירום;
הישגים יוצאי דופן לאורך תקופה ממושכת, שכללו הפעלת סמכות או שיקול דעת למען הציבור.
הפרס כולל מדליית זהב ותעודה חתומה על ידי מזכיר המדינה, בהתאם לצורך. בשל הדרישות המחמירות של פרס זה, רק שני חברי שירות החוץ בדרג נמוך משגריר זכו בכבוד אישי לקבלו.
פרסי כבוד > פרס הכבוד הנעלה

פרס הכבוד הנעלה מוענק לקבוצות או יחידים כהוקרה על מעשה מיוחד או שירות יוצא דופן ומתמשך במשך שנה אחת או יותר. הקריטריונים הבאים חלים על הענקת פרס הכבוד המעולה:
תרומות שהשפיעו בצורה משמעותית על השגת המטרות, היעדים או המשימות של הסוכנות;
הישגים שתרמו באופן משמעותי לקידום האינטרסים של ממשלת ארצות הברית;
ביצוע יוצא דופן בתחום אחד או יותר מתוך תחומי האחריות של העובד, כפי שמוגדרים בתיאור הדרישות בעבודה (שירות חוץ) או בתוכנית הביצועים (שירות אזרחי);
חדשנות ויצירתיות בהשלמת משימות או פרויקטים ארוכי טווח;
תרומות שהובילו לעלייה בפריון וביעילות, ולחיסכון בפעילות ברמת הסוכנות;
מסירות יוצאת דופן לתפקיד בתנאים קשים.
הפרס כולל תעודה חתומה על ידי עוזר המזכיר או בעל דרג מקביל. מדליית הכסף אינה מוענקת יותר.
פרסי כבוד > פרס הכבוד המוערך

פרס הכבוד המוערך מוענק לקבוצות או יחידים כהוקרה על מעשה מיוחד או שירות יוצא דופן ומתמשך. הקריטריונים הבאים חלים על הענקת פרס הכבוד המוערך:
שירות יוצא דופן בתמיכה באירוע חד-פעמי (לדוגמה, תמיכה בכנס מרכזי או מפגש פסגה);
חדשנות ויצירתיות בהשלמת משימות או פרויקטים קצרי טווח;
ביצוע יוצא דופן בתחום אחד או יותר מתוך תחומי האחריות של העובד, כפי שמוגדרים בתיאור הדרישות בעבודה (שירות חוץ) או בתוכנית הביצועים (שירות אזרחי);
תרומות שהובילו לעלייה בפריון וביעילות, ולחיסכון בפעילות ברמת התחנה או הלשכה.
הפרס כולל תעודה חתומה על ידי עוזר המזכיר או בעל דרג מקביל. מדליית הארד אינה מוענקת יותר.
פרסי הישג

כפי שמפורט במספר רב של דיווחים דיפלומטיים, פרסי הישגים מכירים בשירות ספציפי שהוענק במהלך השנה האחרונה בתחום או קטגוריית עבודה מסוימים. רוב הפרסים כוללים תעודה חתומה על ידי מזכיר המדינה ובונוס כספי. הבונוסים הכספיים נעים בין אפס ל-10,000 דולר. רבים מהפרסים ממומנים על ידי תורמים פרטיים, שלרוב הם חברים לשעבר בשירות החוץ, אך המועמדויות לפרסים אלו עוברות בכל שנה דרך ועדת הפרסים של משרד החוץ.
פרסי הוקרה

פרסי הוקרה ניתנים לחברי שירות המדינה או שירות החוץ ולעובדים מקומיים בשירות החוץ. הפרס כולל תעודה חתומה על ידי הגורם המאשר, שלרוב הוא מפקח ישיר או גורם בדרגה גבוהה יותר, ולעיתים עשוי לכלול גם מענק כספי.
פרס פרנקלין פרס פרנקלין, הנקרא על שמו של בנג'מין פרנקלין לכבוד שירותו הציבורי המכובד ושירותו כדיפלומט אמריקאי, מכיר בהישגיהם של יחידים בתחומים מגוונים החשובים למשרד החוץ. הפרס כולל תעודה ממוסגרת, שלרוב חתומה על ידי ראש המשלחת או מנהל המשרד. בנוסף, עשוי להינתן מענק כספי הנע בין 200 ל-750 דולר. קבלת פרס פרנקלין אינה מתועדת בתיקו האישי של עובד שירות החוץ, שכן הפרס אינו נחשב כפרס כבוד.
פרס "המייל הנוסף" פרס "המייל הנוסף" נועד לספק למפקחים מנגנון להכרה מיידית בעובדים שביצועיהם בעבודה מצדיקים הכרה, אך אינם עומדים בסף הדרוש לפרס פרנקלין או אחד מפרסי הכבוד. הפרס כולל לרוב מענק כספי, הנע בין 25 ל-200 דולר במדרגות של 25 דולר.
פרס חופשה פרס חופשה, מכיר במעשים מיוחדים או במאמצים אחרים שתורמים לאיכות, יעילות או כלכליות פעולות ממשלת ארצות הברית. החופשה מוענקת ללא אובדן שכר או חיוב בימי חופשה.
פרס אורך שירות פרס אורך שירות מעניק הכרה לשירות בעל ערך בממשלת ארצות הברית. עבור פרס אורך שירות, מוענקות תעודה וסיכה על שירות הנע בין 10 ל-50 שנים, בהתאם לסוכנות.
פרס נהיגה בטוחה פרס נהיגה בטוחה מוענק לנהגים במשרה מלאה עבור נהיגה בטוחה ויכולת נהיגה. עובדים שנהגו במשך שנה או יותר ללא תאונה שניתן היה למנוע, ושביצועיהם מספקים ביותר ומותאמים לסטנדרטים ולהחלטות המועצה הלאומית לבטיחות לגבי תאונות שניתן למנוע ושלא ניתן למנוע, זכאים להיחשב לפרס זה. רק נהגים מקומיים בשירות החוץ המועסקים במשרה מלאה בקוד כישורי נהיגה זכאים לפרס זה.
תעודת הוקרה תעודת הוקרה מכירה בתרומות כלליות שמקדמות את מטרות המשרד. כל העובדים, ללא קשר לתוכנית שכר או דרגה, חברי סוכנויות אחרות ושירותי הביטחון, אזרחים פרטיים ופקידים זרים זכאים לתעודת הוקרה.
פרסים שהופסקו

פרס זה הופסק והוחלף על ידי פרס הגבורה של משרד החוץ. המדליה המקורית הייתה עשויה זהב טהור, כשעל חלקה העליון היה חקוק הכיתוב "Department of State" ועל חלקה התחתון "Valor". לאורך הצדדים היו עלי דפנה, ובמרכז הייתה חותמת הגדולה של ארצות הברית. בתקופה מסוימת, שמו של מקבל הפרס היה חקוק על גב המדליה.
פרסים שהופסקו > פרס השירות האזרחי בווייטנאם

"פרס השירות האזרחי של וייטנאם" (VCSA) נוצר בשנת 1962 כדי להנציח את חברי שירות החוץ של ארצות הברית (כולל המדינה, USAID ו־USIA ) ששירתו בסך הכל שנה אחת או יותר בווייטנאם בזמן שעבדו עבור סוכנות שירות חוץ.
פרס השירות האזרחי בווייטנאם (VCSA) נוצר בשנת 1962 כדי להנציח את חברי שירות החוץ של ארצות הברית (כולל משרד החוץ, הסוכנות האמריקנית לפיתוח בין-לאומי וסוכנות ההסברה של ארצות הברית) ששירתו שנה אחת או יותר בווייטנאם בעת שעבדו עבור סוכנות שירות החוץ.
הפרס כלל סט מדליה ותעודה חתומה על ידי מזכיר המדינה. הפרס אינו מוענק עוד.
פרסים שהופסקו > פרס ג'ון ג'ייקוב רוג'רס

פרס זה הופסק והוחלף על ידי פרס הישגי הקריירה של מזכיר המדינה. הוא נקרא על שמו של חבר הקונגרס ג'ון ג'ייקוב רוג'רס, שעל שמו נקרא חוק רוג'רס משנת 1926. חוק זה איחד את הקצינים הדיפלומטיים והקונסולריים לתוך קורפוס דיפלומטי אחד.
המדליה המקורית הייתה עשויה כסף סטרלינג, כשעל חלקה העליון היה חקוק הכיתוב "John Jacob Rogers Award", על חלקה התחתון "U.S. Department of State", ובמרכז הייתה חותמת הגדולה של ארצות הברית המוצגת מעל כדור הארץ מוקף בזר עלי דפנה.
הערות שוליים

↑  "3 FAM 4820 Honor Awards". U.S. Department of State Foreign Affairs Manual Volume 3. נבדק ב-13 דצמ' 2015. {{cite web}}:  (עזרה)
↑  Numerous diplomatic cables and telegrams
↑  "3 FAM 4840 Recognition Awards". U.S. Department of State Foreign Affairs Manual Volume 3. נבדק ב-13 דצמ' 2015. {{cite web}}:  (עזרה)
1 2  Johnson, Lyndon B. "Remarks Upon Presenting the Vietnam Civilian Service Awards". Lyndon B. Johnson: 1967 (in two books) : containing the public messages, speeches, and statements of the president. Public Papers of the Presidents of the United States. נבדק ב-17 באוגוסט 2013. {{cite web}}:  (עזרה)
↑  "Civilian Service in Vietnam Medal (Model #:290 CIV-VIET-SRV)". אורכב מ-המקור ב-2012-12-19. נבדק ב-2012-12-16.
פרס הגבורה
פרס השירות המצטיין של המזכיר.
פרס הכבוד המכובד
כוכב שירות החוץ על שם תומאס ג'פרסון
פרס המזכיר
פרס האומץ
פרס ג'ון ג'ייקוב רוג'רס
אלן אוואנס

אלן אוואנס (באנגלית: Allan Evans; נולד ב-12 באוקטובר 1956 בדנפרמלין שבסקוטלנד) הוא כדורגלן ומאמן עבר סקוטי, ששיחק בעמדת הבלם.